Hans Johannes Brun

Hans Johannes Brun (født 1826 i Bergen, død 4. juli 1886 i Aurland) var en handelsmann, hotellvert og politiker. Han var sønn av Herman Brun.

Brun kjøpte Vangen hotell av Knut Rosendahl i 1853. Dette la grunnlaget for «både hotelldrift, tinghold, handel, post- og skipsekspedisjon på Vangen». 
I 1874 bygde Brun dampskipskai og sjøbuer, og var ekspeditør for Fylkesbaatane. Han var i tillegg poststyrer, drev mølle og hadde fargeri og garveri. Brun kjøpte også mange eiendommer etter folk som emigrerte til Amerika. 

Brun var den første formmannen i styret for Aurland Sparebank, fra banken ble grunnlagt i 1883 til sin død i 1886.

Etter at han brått døde i 1886 måtte enka Anne Marie (1833–1910) ta over og styre de 20-30 eiendommene Brun hadde drevet. Hotellet med bakeri, post og telegraf ble solgt til Erlend Wangen.

Referanser

Eksterne lenker 
 Samfunnsentrepenøren Hans Johannes Brun Sogn og Fjordane fylkesleksikon. Nrk.no. 

Personer fra Aurland kommune
Norske forretningsfolk
Fødsler i 1826
Dødsfall i 1886